Seuntjie sterf in botsingŉ Vierjarige seuntjie is Vrydag in ŉ motorongeluk in Roodepoort, wes van Johannesburg, dood. Chris Botha, woordvoerder van Netcare911, sê die seuntjie het in die voorste passasierssitplek gesit toe die motor aan die kant deur ŉ ander motor getref is. Botha sê die seuntjie is met paramedici se aankoms op die toneel dood verklaar. Die seuntjie het nie ŉ veiligheidsgordel gedra nie. Een persoon is ernstig beseer in die botsing. “Paramedici het die pasiënt gestabiliseer. Hulle het die persoon na ŉ nabygeleë hospitaal vervoer vir die nodige behandeling.” Die polisie ondersoek die oorsaak van die ongeluk.